open-index/open-wikipedia-markdown huggingface dataset:
Ural

Da **Ural** (, ) is a Gebiag, des wos si im mittlan Westn vo Russland vo Noadn noch Südn duachs Laund ziagt. Da Ural büdt an Täu vo da asiatisch-europäischn Grenz. Des Gebiag is rund 2100&nbsp;km laung und bis zu 1895 m hoch.

## Eadkunde

Da Ural wiad geographisch in 5 Obschnitte gliedat:
**Polarural* (Poljarny Ural): B = 69 bis 66° Nord, L = 67 bis 62° Ost; neadlich vo da Narodnaja (da hechste Beag vom Ural)
* *Subpolarural* (Pripoljarny Ural): B = 66 bis 64° Nord, L = 62 bis 59° Ost; in der Gegend der Narodnaja
* *Neadlicha Ural* (Sewerny Ural): B = 64 bis 59° Nord, L = uma 59° Ost; zwischen Narodnaja und Serow
* *Mittlara Ural* (Sredni Ural): B = 59 bis 56° Nord, L = 58 bis 61° Ost; zwischen Serow und Tscheljabinsk
* *Südlicha Ural* (Juschny Ural): B = 56 bis 52° Nord, L = 60 bis 57° Ost; zwischen Tscheljabinsk und Orsk

Im Ural hods an Haufn Bodnschätz: Eisneaz, Platin, Malachit, Kalisoiz, Koin, Eadö und Eadgas.

## Galerie

Im Ural beheabeagt gaunz untaschiedliche Laundschoftn:




## Literatua

* W.W. Ez, D.J. Gaft, B.I. Kusnesow: *Morfologija i uslowija obrasowanija geolomorfnoj skladtschatosti na primere: Zilairskogo sinklinerija Južnogo Urala*, Moskau 1965

## Im Netz

* Ural
Liesing

**Liesing** is da 23. Weana Gmeindebeziak (Hieb).

Liesing liegt im Siidwestn vo Wean. Mit ana Flächn vo 32,02&nbsp;km² is es da fümftgresste Gmeindebeziak. Zwischn de oidn Uatskean san Wohnsiedlungen und Industriebetrieb augsiedlt wuan.

De Beziaksteu vo Liesing san:

## Beleg


## Im Netz

* wien.at - Liesing
* Liesing amdroht
* ''Bezirksanalyse im Rahmen der Lokalen Agenda 21 für den 23. Bezirk'' (PDF-Datei; 793&nbsp;kB)
Ojibwe (Sproch)

**Ojibwe**, aa **Chippewa** oda **Anishinaabemowin** oane vo de Algonkin-Sprochn vo de noadamerikanischn Indiana. Ojibwe wead in vui Dialekt gredd, koana is voaheaschend. Es gibt aa vaschiedane Schriftn und Schreibweis, de wo vawendt wean.

De Ojibwe-Sproch wead voa oim im Ostn vo Kanada und im Noadwestn vo de USA vom Voik vo de Ojibwe gredd. Es is noch Cree de zwoatwichtigste Sproch vo de Easchte Nationa und de drittwichtigste vo de noadamerikanischn Indiana insgsomt, und zwoa noch Navajo und Cree.

## Vokabular
*ikwe = Weib
*inini = Mo
*ikwezens = Deandl
*gwiiwizens = Bua
*mitig = Baam
*miskwi = Bluad
*doodooshaaboo = Milli
*doodoosh = Brust
*giigoonh = Fiisch
*miskwimin = Himbea
*gookookoo'oo = Eijn
*bemaadizid = Peason

## Beleg


## Literatua

*Goddard, Ives: *Central Algonquian Languages.* Bruce Trigger(Hrsg.), *Handbook of North American Indians*, Volume 15, Northeast, 583-587. Smithsonian Institution, Washington 1978.
*Bloomfield, Leonard: Eastern Ojibwa: *Grammatical sketch, texts and word list*. Ann Arbor: University of Michigan Press, 1958.

## Im Netz
* Ojibwe Grammatik und Wörterbücher (Englisch)
* Freelang Wörterbuch Englisch-Ojibwe
Jiddisch im Boarischn

De Boarische Sproch hod vui Weata ausm Jiddischn („Jiddismen“) und wesntli sejtna ausm Hebräischn („Hebraismen“) entlehnd. Vui Ausdrick kemman aa iwas Rotwejsche, des wo sejm jiddische Weata iwanumma hod. Rotwejsch guit ois da wichtigsde Middla vo Jiddismen im deitschn Sprochraum. Neiadings san jiddische Weata aa iwas Hochdeitsche ins Boarische kemma, beispuisweis "zockn".

## Weata ausm Jiddischn

Weata wo woascheinle direkd ausn Jiddischn is Boarische kemma san. Weata wo s aa i da deitschn Umgangssproch git - u wo aa iwa d Umgangsproch is Boraische eine sa kantatn -, san mid (U) kennzaichnad.

## Weata i da Peripheri

Jiddische Weata, wo se i da Peripheri vom Frenkischn zen Noadboarischn, u.&nbsp;A. z Neambeag u Fead, finna.

## Etymologisch ungwisse Weata

Weata wo mim Jiddischn zammbracht wean owa ned sicha san.

## Schau aa

* Hebräisch im Boarischn
* Jiddisch im Tschechischn
* Kinäsisch im Boarischn
* Latein im Boarischn
* Franzesisch im Boarischn
* Tschechisch im Boarischn
* Indisch im Boarischn
* Jiddisch
* Rotwejsch
* Loanwoat

## Literatua

* Salcia Landmann: *Jiddisch. Das Abenteuer einer Sprache*. Walter-Verlag Olten, Freiburg 1962, ISBN 3-548-35240-5.
* Peter Wehle: *Die Wiener Gaunersprache. Eine stark aufgelockerte Dissertation*. Reihe Wiener Themen. Jugend und Volk, Wean 1977, ISBN 3-7141-6052-3 (Wean) und ISBN 3-8113-6052-3 (Minga).
* Ronald Lötzsch: *Duden Taschenbücher, Bd.24, Jiddisches Wörterbuch*. Bibliographisches Institut, Mannheim; 2. Aufl. 1992, ISBN 3-411-06241-X.
* Heidi Stern: *Wörterbuch zum jiddischen Lehnwortschatz in den deutschen Dialekten*. Niemeyer, Tübingen 2000, ISBN 3-484-39102-2.
* Siegfried Kreuzer: *Von Ave bis Zores. Hebräische und semitische Wörter in unserer Sprache*. Zeitschrift für Literaturwissenschaft und Linguistik 121 (2001), 98–114.
* Hans P. Althaus: *Zocker, Zoff & Zores: Jiddische Wörter im Deutschen*, Beck, Minga 2002, ISBN 3-406-47616-3
* Hans P. Althaus: *Kleines Lexikon deutscher Wörter jiddischer Herkunft*. Beck, Minga, 2. Aufl. 2003. ISBN 3-406-49437-4.
* Leo Rosten: *Jiddisch. Eine kleine Enzyklopädie*. Deutscher Taschenbuchverlag, Minga, 4. Aufl. 2003, ISBN 3-423-24327-9
* Hans P. Althaus: *Chuzpe, Schmus & Tacheles: jiddische Wortgeschichten*. Beck, Minga 2006, ISBN 978-3-406-51065-6

## Im Netz
* Siegfried Kreuzer: Von Ave bis Zores. Hebräische und semitische Wörter in unserer Sprache (PDF; 214 kB)
* Goethe-Institut Jiddische Weata in da deitschen Sproch
* Hebräisches im Deitschn ba *HaGalil.com*

## Beleg
Oklahoma

**Oklahoma** is a Bundesstoot vo de USA. Oklahoma liegt im mittlan Südn, neadlich vo Texas. De Haptstod vo Oklahoma ist Oklahoma City.

Des Woat "Oklahoma" kimmt aus da Choctaw-Sproch: *okla* ’de Mensch’ und *humma* ’rot’. Des hoasst sovui wia „S Land vom Rotn Mo“. Da Beinom vo Oklamoma si *The Sooner State*. Des hod foigande Bedeitung: S Land is vo da US-Regiarung dena Indianan okafft woan. De Besiedlung duach eiropäische Eiwandara hod owa scho voa ('sooner'') da Legalisiarung ogfongt.

## Beleg



## Im Netz

* Hoamseitn vo Oklahoma 
* ARDA Archiv
Squaw

**Squaw** is de Bezeichnung fia indianische Weiwaleit. Des Woat kimmt vo de estlichne Algonkin-Sprochn und bedeit imma "Frau". Varianten vo nam Morphem san beispuisweis: squa, skwa, esqua, sqeh, skwe, que, kwa, ikwe, usw.

Zua Zeit wead des Woat oft ois stoak obweatend eigstuft ("politisch inkorrekt"). Es is voa oim aa ois Schimpfwoat fia indianische Weiwa vo eiropäischn Siedlan vawendt woan. Des is owa umstrittn.

## Beleg


## Im Netz
*Articles on the "Squaw Controversy"
*Squelching the S-Word
*The Straight Dope: Is Squaw an Obscene Word?
*Commentary on the "Squaw" Controversy
Chuzpe

**Chuzpa**, umg. *Chuzpe* (ausn jiddischn חוצפה [chùtzpe] vo hebräisch חצפה [chuzpà] „Frechheit, Ausgschamtheit“) in Jiddischn meara a (ausgschamte) Schneid, ko a Bawundarung ausdrickn un wiad ogseng ois wia a Mischung aus dreist, ausgschamt, scharmant u kuraschiad, z.&nbsp;B. da Raiba Heigl hod gwissamaßn a *Chuzba* ghobt. Im Hebräischn is da Begriff meara negativ bsetzt. Im Jiddischn is s owa adiem aa positiv. A jiddischa Spruch soj song: "Mit Chuzpe setzt mer Alles dorch!" (*Hintumme u mid a bissl a Schneid ko ma iwaroi hikumma!*) In Boarischn is da Begriff weitgend ned bakont, wia ma as da Obwesnhaid i d boarischn Weatabiachln sigt. Chuzpe wiad z eftas a jidischs Wesnsmeakmoi ghaßn. Im Couplet vo Louis Böhm "Die jüdische Chuzpe" (vo 1910) haßts: "Ein Jüd ohne Chuzpe, das ist gar kein Jüd." Des is owa aa a weng a Büüd von am Klischee. 

## Literatua
* Hans P. Althaus: *Chuzpe, Schmus & Tacheles: jiddische Wortgeschichten*. Beck, Minga 2006, ISBN 978-3-406-51065-6 (S.76 ff)

## Beleg
Ojibwe

De **Ojibwe**, aa **Chippewa** oda **Anishinabe** (boarisch: *Des easchte Voik*) san a noadamerikanisches Indianavoik. Eana Sproch, de wo aa Ojibwe hoasst, gheat zu de Algonkin-Sprochn. Eana traditionells Siedlungsgebiet liegt im Ostn vo Kanada und im Noadosten vo de USA.

De zwoa gresstn Stämm vo de Ojibwe san de *Saulteaux* und de *Mississauga*. Heit lem ebba 200.000 Ojibwe in Noadamerika, vo dena no ebba 30.000 de Ojibwe-Sproch redn.

## Berihmte Ojibwe

* Keith Secola (Rock und Blues Sänga)
* Buffy Sainte-Marie (Sängarin, Musikarin)
* Gerald Vizenor (Schriftstella)
* Virgil Hill (Profiboxa, ehemoliga Wejdmoasta im Hoibschwaagwicht)
* Chief Bender (Baseballspuija)

## Literatua

* Danziger, Edmund J., Jr. (1978). *The Chippewa of Lake Superior*. Norman, OK: University of Oklahoma Press.
* Densmore, Frances (1979). *Chippewa customs*. St. Paul: Minnesota Historical Society Press. (Ursprünglich 1929 veröffentlicht) 
* Grim, John A. (1983). *The shaman: Patterns of religious healing among the Ojibway Indians*. Norman, OK: University of Oklahoma Press.
* Johnston, Basil. (1994). *Und Manitu erschuf die Welt - Mythen und Visionen der Ojibwa*. Diederichs.
* Krech, Hartmut (Hrsg.) (2009). *Lebensbeschreibungen zweier Anishinabe-Frauen.* In: *IndianerLeben. Indianische Frauen und Männer erzählen ihr Leben*. Norderstedt: Books on Demand, Seite 175-204. 
* Nichols, J.D., & Nyholm, E. (1995). *A concise dictionary of Minnesota Ojibwe*. Minneapolis: University of Minnesota Press.
* Vizenor, Gerald (1972). *The everlasting sky: New voices from the people named the Chippewa.* New York: Crowell-Collier Press. 
* Vizenor, Gerald (1981). *Summer in the spring: Ojibwe lyric poems and tribal stories*. Minneapolis: The Nodin Press.
* Vizenor, Gerald (1984). *The people named the Chippewa: Narrative histories*. Minneapolis: University of Minnesota Press.

## Im Netz

* Indianasprochn
* https://web.archive.org/web/20150219042924/http://www.tolatsga.org/ojib.html (englisch)
* Red Lake Nation (englisch)
* Animbiigoo Zaagi'igan Anishinaabek
* Wauzhushk Onigum First Nation
Lussekatt

De **Lussekatt** (boarisch „Luciakatzal“), aa *lussebulle*, *saffranskuse* oda *julkuse* gnennt, is a tradioneje schwedisches Beckarei aus Geamdoag. De gejbe Foarb hods vo da typischn Zuatat, am Safran.

De *lussekatter* wean traditionej zan *luciafest* (Lichtfest) bocha, wo in Schwedn a wichtiga voaweihnochtlicha Feiadog is, und am 13. Dezemba gfeiat wead. Za de *lussekatter* wead Kaffee oda *glögg* (schwedischa Gliahwei) drunga.

De Lussekatter gibts in vui vaschiedanan Gstoitn. De traditioneje S-Form mit zwoa Schneckn und am Weinberl auf jeda Schneckn nennt ma *julgalten* (Weihnochtssaubea). De Gstoitn von dena Bockweak gengan bis af de Bronzezeit zruck (1700 - 500 v. Kr.); da Schmuck aus dera Zeit hod vagleichbore Gstoit (z. B. Fiben).

## Im Netz

*Lusekatter ba elchburger.de
*De klassischn Variantn bom Lussekat ba thefreshloaf.com
Rotwejsch

**Rotwejsch**, aa **Rotwelsch**, is de Bezeichnung fia a Gauna- und Bettlasproch. Des is a Gruppmsproch (Soziolekt), wo im Mittloita entstondn is. Rotwejsch is ois Geheimsproch vo oana Subkuitua vo Gaunan, Bettlan, Vagantn, foahrandn Hendlan usw. gschoffa worn, de wo vo da biagalichn Gsejschoft ausgrenzt woa.

Rotwejsch untascheidd si voa oim im Woatschotz vom Deitschn und Boarischn. Deshoib is in easchta Linie koa eignstendige Sproch, sondan a Jargon (Sondawoatschotz), wos in vui vaschiedanen - a regionajn - Variantn gibt.

Es san voa oim Lehnweata aus'm Jiddischn, Hebrejischn, aus'm Holländischn und aus de Zigeinasprochn (Sinti, Roma) wo an Sondawoatschotz ausmocha. De Woatschepfung basiat owa aa af vuiseitige Vaendarung und Umdeitung vo Weatan aus dena Sprochn bzw. aus da Umgongssproch.

Da hohe Otei vo jiddischn und hebrejischn Lehnweatan kimmt dohea, doss de Judn vo de moastn biagalichn Beruafn ausgschlossa worn. Deshoib worn vui Judn foahrande Hendla und Hausiera und hom so zua Subkuitua dazuagheat, wo Rotwejsch eafundn und gredd hod.

## Beispui

* **baldowan**, **ausbaldowan**: „auskundschoftn“, vo jidd. *baal* „Mo“, und jidd. *dowor* „Soch, Woat“
* **Krauda**, **Kraudara**: „Hondweaksmoasta“, Etymologie unsicha (vialleicht oana, wo's Hondweak *im Kraut*, d.&nbsp;h. af'm „frein Fejd“ ausgibt hod)
* **Stenz**: „Steckn, Wondastock“, im Mingara Dialekt eigntli „Zuahejta“, owa a „Weiwahejd“, „kloana Ganov“ und „Lebemo“; woahscheinli vo dt.: „stemmen“; des sejwe wia af Weanarisch a Strizzi.
* **Cognacpumpn**: s Heaz
* **Wunnenberg**: a scheens Diandl
* **Griffling**: Finga

## Schau aa

* Jiddisch
* Jiddisch im Boarischn

## Beleg


## Literatua

* Roland Girtler: *Rotwelsch: Die alte Sprache der Diebe, Dirnen und Gauner*. Böhlau, Wien 1998, ISBN 3-205-98902-3
* Siegmund A. Wolf: *Wörterbuch des Rotwelschen. Deutsche Gaunersprache*. Buske, Hamburg 1994, ISBN 3-87118-736-4
* Rosemarie Lühr / Klaus Matzel: *Zum Weiterleben des Rotwelschen*. In: Zeitschrift für Dialektologie und Linguistik 57,1 (1990), S. 42-53 (z Regenstauf neadli vo Regnschburg)
* Hansjörg Roth: *Barthel und sein Most. Rotwelsch für Anfänger.* Huber, Frauenfeld 2007, ISBN 3-7193-1462-6

## Im Netz
* Kleine Liste mit Rotwelschausdrücken
* Cirkic Jasmina: ''Rotwelsch in der deutschen Gegenwartssprache.'' Dissertation Johannes Gutenberg-Universität Mainz, 2008
Strizzi

A **Strizzi** is in seina heiting Bedeitung a kloana Ganov, a Schwindla oda a frecha Lausbua. Friaa hod des Woat im Weanarischn gauns oafoch „*Zuahöta*“ ghoassn, oiso oana dea Prostituiate beschizt oda a ausnutzt. So wiad des Woat im östareichischn Häfnjargon fu de Kriminelln oiwai nu fawent.

Uaschbringli kimd des Woat aus'n Tschechischn, wo *strýc* Onkel hoast. Friaa, wia unglaubli fü Tschechn noch Wean zong san, san fü so tschechische Weata in'dn Weana Dialekt kema. Und waunn de Polizei in de zwilichtign Lokale a Kontroll gmocht hot, haum se de Zuhälter natiali aussi gret und gsogt, de Diandl san blos eanare Nichten und de Diandl haum gsogt, des wa eana Onkel. So is aus da hoamlosn Bedeitung im Tschechischn de hoamliche Bedeitung in da Weana Gangstaschbroch woan. Aussahoib fum kriminelln Milieu, haum de Leit des Woat boid iwanuma und scheazhoft fawent. Zu wem dea a weng schlimm oda frech woa, hod ma daunn gsogt: *Du bist owa a Strizzi*. Damid hod aa a kloana Lausbua gmoand sei kina, oda a Charmeur, dea a weng dick auftrogt.

1997 haum de Dunja Sowinetz und de Caroline Kozcan des amerikanische Musical *„Guys and Dolls“* auf Weanarisch umgschrim und in Titl ois *„Strizzis und Mizzis“* iwasezt. De Weanarische Veasion is im Metropoltheata aufgfiad woan und woa domois a rechta Eafoig.

Im Schdoddialekt fu Minga gibt's des Woat Stenz, wos genau des söwe bedeit wia in Wean da *Strizzi*. Duach de Feansehserie Monaco Franze - der ewige Stenz kennt ma des mingara Woat heit aa in Östareich.

## Beleg
Kri

.

De **Kri** (engl.: **Cree**), in da Krisproch aa **Ayisiniwok** oda **Iyiniwok** (*woare Menschn*), san a Indianavoik vo Noadamerika.

De Kri (Cree) buidn de mit Obstond gresste Gruppm unta de Easchtn Nationa. Es gibt heit 135 stootlich onakonnte Stämm mit ebba 200.000 Leidln.

De Kri-Sproch gheat zu da Gruppm vo de Algonkin-Sprochn. Dazua gibts aa a oagne Schrift. Mit dea Sproch vawondt is s *Michif* vo de *Métis*.

## Woatheakumft

Da Nom kimmt vo franzeschn Pejzhändlan. De uaspringliche Bezeichung woa "Kristineaux". Do draus is "Kri" woan, auf englisch "Cree".

## Schau aa

* Easchte Nationa
* Okichitaw

## Literatua

* David G. Mandelbaum: *The Plains Cree: An Ethnographic, Historical, and Comparative Study*, Verlag: Canadian Plains Research Center, 1979, ISBN 978-0889770133
* D'Arcy Jenish: *Indian Fall: The Last Great Days of the Plains Cree and the Blackfoot Confederacy*, Verlag: Viking/Allen Lane, 1999, ISBN 978-0670880904

## Im Netz

* Hoamseitn vom Grand Council of the Crees

## Beleg
Fedahaum

A **Fedahaum** oda **Warbonnet** is a Statussymboi und Kuitobjekt vo de noadamerikanischn Indiana. Da Fedakopfschmuck hod aa an groußn sprituelln Weat ghobt und hod an Träga gschitzt. Jede oanzlne Feda hod ma si duach bsondare Leistunga eaorbatn miassn. De Fedahaum is owa nua mongmoi in da Schlocht trong woan, moast zu zermonielln Olässn ois Paradeunifoam sozsong.

Ois de weatvoistn Fedan hom bei de Indiana vo de Ebenen (Plains) de Odlafedan goitn. A Odlaschwonz mit ebba 12 guadn Fedan hod an Wead vo oam Ross ghobt.

Monge Kriaga hom in eanan gonzn Lem nua oan, zwoa Fedan eazuit, so schwaa woas oane zkriang. So a Fedahaum hod deshoib aa Gschichtn vazejd.

## Beleg


## Literatua
* Raymond J. DeMallie (Hrsg.): *Plains*. Smithsonian Institute, Washington D.C. 2001 (= Handbook of North American Indians; Bd.&nbsp;13, Teil&nbsp;1 und&nbsp;2), ISBN 0-16-050400-7. (englisch)

## Im Netz
Toboggan

A **Toboggan** is a Schlittn ohne Kufn, wo vo de noadamerikanischn Indiana in Kanada entwicklt woan is. Da Toboggan wead aus Biaknhoiz gmocht und ois Transportmittl vawendt. De Rodlschlittn wean vo Hund oda Menschn zong.

Bsondas de Cree und de Innu hom en Toboggan zan Transpoat vo Foin, Jogdzeigl und Wuid vawendt. Des hom owa aa eiropäische Siedla nochgmocht. Da Toboggan wead bis zum heitign Dog in Kanada im Wintaspoat ois Rodl gnutzt.

## Woatheakumft
Des Woat kimmt iwas kanadisch-franzesische "tabagane" aus oana Algonkin-Sproch (woascheinlich Micmac) vo "tobakun" (Schlittn).

## Beleg


## Literatua
* June Helm (Hrsg.): *Handbook of North American Indians*, Vol.6  Subarctic, Smithsonian Institution Press, Washington D.C. 1981 ISBN 0-87474-186-6
Algonkin-Sprochn

De **Algonkin-Sprochn** san oane vo de wichtigstn Sprochgruppm unta de indianischn Sprochn vo Noadamerika. Zamma mit de Oanzlsprochn *Wiyot* und *Yurok* buidns de *Algische* Sprochgruppn. De Algonkin-Sprochen wean ned nua vom Voik vo de Algonkin-Indiana gredt, zua Algonkin Sprochfamilie ghean z. B. aa Kri, Cheyenne, Ojibwe, Blackfoot und Shawnee.

Da Begriff "Algonkin" kimmt vom Maliseet-Woat *elakómkwik*, des wo "Se san unsare Vawondtn/Vabindete" hoasst.

De Uasproch, des Proto-Algonkin, is voa 3000 Joa entstondn. De Sprochn san inzwischn so weit diversifiziat, dass si de Leit wo ra untaschiedliche Sproch vo dera Gruppm redn, mit gonz wenign Ausnoma, iwahapts nimma vastenga.

De moastn Algonkin-Sprochn gejtn ois stoak gfeadet. A boa san scho ausgstoam.

## Beleg


## Literatua
* Campbell, Lyle (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.

## Im Netz
* Indianasprochn
* De Algonkin-Sprochn im Ethnologue
Strelna

**Strelna** () is an Ort, dea wos zu Sankt Petersburg (Russland) gheat. De Siedlung hod 12.452 Eihwohna (2010). Strelna liegt rund 20 Kilometa sidwestli vom Petersburga Stodkean aun da Newabucht und estli vo da Stod Peterhof. Strelna gheat zauman mid Peterhof und Lomonossow zum Stodrajon Petrodworez.

Strelna is scho im Joa 1500 zum easchtn Moi urkundli eawäht worn. Domid is dea Voaoat öta ois de Stod Sankt Petersburg.

1990 is des Ensemble von Strelna zauman mid da Oidstod vo Sankt Petersburg und in Schloss Peterhof vo da UNESCO ois Wödkuituaeabe aunakaunt.

## Sengswiadigkeitn

* Oids Reisepalais vom Peter den Großen (1707)
* Konstantinpalast mid Schlosspark (1720a-Joa)
* Orlow-Palais (1839; nua ois Ruine dahoidn)
* Lwow-Palais (1839)
* Sergius-Klosta aun da See (grindt 1734)

## Beleg


## Im Netz

* Netzseitn vo Strelna (russisch)
Venezuela

**Venezuela** is a Stoot in Siidamerika an da Karibik und grenzt an Brasilien, Kolumbien und Guyana.

## Eadkund

Venezuela hod a uma 2800&nbsp;km longe Küstn. Vo da Gsomtflächn san uma 39 % bewoidt, 20 % bstenga aus Wiesn- und Weidelond, 4 % mocha Fejda und Ockalond aus.

Es grenzt an drei Stootn: im Ostn an Guyana mid 743&nbsp;km Grenz, im Sidn liegt Brasilien mid 1819&nbsp;km Grenz und im Westn Kolumbien mid 2050&nbsp;km Grenz.

De gsomte Läng vo de Londesgrenzn vo Venezuela betrogt 4612 Kilometa.

## Bundesstootn



## Politik

Venezuela is a lange Zeid vum Hugo Chavez regiat worn. Ea hod bsondare Bziahunga za Kuba ghod, Bolivien, de Voiksrepublik China, Iran und Simbabwe.

## Im Netz

* Länderinformation vom Auswärtign Amt z Venezuela
* Hoamseitn vo da Regierung vo da Bolivarischen Republik Venezuela (spanisch)
* IberoDigital ''Aktuelle Presse aus und über Venezuela''
* Nochrichtn und Analysen zu Venezuela aufm Portal amerika21.de
Lakota

De **Lakota** (in Lakota: **Lakhuta** – "Vabindate"), aa **Teton** (von *Thithuŋwaŋ* – "Bewohna vo da Prairie"), san nordamerikanische Indiana. Se ghean zua Gruppm (Konfeadaration) vo de Sioux. Eana Sproch hoasst aa Lakota und is oane vo de wichtigstn Sprochn vo da Sioux-Sprochfamilij.

De Lakota hom friara amoi weite Tei vo de heitign US-Bundestootn Siid-Dakota, Noad-Dakota und Nebraska bewohnt. Eana spirituejs Zentrum (Sitz vo de Geista) worn de Black Hills (Schwoaze Higln) in Siid-Dakota

## Untagruppm

Zu de Untagruppm vo de Lakota ghean:

* Hunkpapa
* Miniconjou
* Oglala Lakota 
* Sans Arc 
* Sicangu 
* Sihasapa
* Two Kettles (Oóhenuŋpa)

## Berihmtheitn

Berihmte Lakota san:

* Black Elk (Hehaka Sapa), Haiptling
* Crazy Horse (Thasuŋke Witko), Haiptling
* Sitting Bull (Thathaŋka Iyotake), Haiptling

## Literatua
* John Okute Sica: *Das Wunder vom Little Bighorn – Erzählungen aus der Welt der alten Lakota*. Palisander Verlag, 1. Auflog 2009, ISBN 978-3-938305-10-2.
* 
* Gregor Lutz, Tatanka Oyate: *Die Lakota - Amerikas vergessene Kinder.* BoD, Norderstedt 2009, ISBN 978-3-8370-9888-4.

## Im Netz

* Lakota Dakota Information 
* Hoamseitn vo da ''Republic of Lakota''
* Klaus Listmann: ''Traditionelle Musik der Lakota.'' Georg-August-Universität Göttingen, 1999
Irak

**Irak** is a Staat in Vorderasien und grenzt an Kuwait, Saudi Arabien, Jordanien, Syrien, Tiakei und Iran. Vom Afang vom Irak-Krieg 2003 wegad wa da Irak vo de Vaeinigtn Staatn militärisch bsetzt. Am Dezemba 2011 hand de Bsatzungtruppm obzong.

## Im Netz

## Beleg
Julmust

**Julmust** is a Krachal, wo in easchta Linie in Schwedn vakafft wead. Dees is eppa wias Moizbia z Bayern und enthoid nebm Hopfn und Moiz no 30 weidane Zuatatn. Z Weihnochtn (schwed. *jul*) wead dees Drangl ois Julmust obotn. In da Ostazeit ois *påskmust* (vo schwedisch: *påsk* - Ostan) und in da iwrign Zeit ois *must*.

Am haifigstn wead dees Krachal owa zua Weihnochtszeit vakafft. Deshoib is aa ois Julmust am bekanntastn. Wearend da Weihnochtszeit wead in Schwedn meara Julmust-Karachal vakafft ois wia Coca-Cola.

Dees Drangl is 1910 vom Harry Roberts ois Alternative zan Bia eafundn worn und am Gipfe vo da schwedischn Abstinenzbewegung zan Renna worn. Dees Krachal wead heit no imma vo da *Roberts AB* z Örebro exlusiv heagstejt. Dees Originalrezept is in an Safe eigschlossn und nua zwoa Peasona bekannt.

## Beleg
Gmoaschoft vo Unobhängige Stootn

De **Gmoaschoft vo Unobhängige Stootn (GUS)** (russ. / **)is a Stootnbund, dea wo aus 11 Stootn bestäht. S Haptquartier liegt z Minsk, togt wead im Taurischn Palais z St. Petersburg.

## Mitglieda

 De Zuagherigkeit vo da Ukraine wead zua Zeit in Frog gstejt.
 Ohne Turkmenistan, wei des nur a beigordnets Mitglied is.
 Mit Georgien, des wo offiziell seitm 18. August 2009 koa Mitglied vo da GUS mehr is.

## Beleg


## Im Netz

* Hoamseitn vo da GUS
* Datenbank RussGUS vom deitschsprochign Schrifttum
Weiss Biffekoib Weib

S **Weisse Biffekoib Weib**, aa **White Buffalo Calf Woman** oda **Pte Ski Win** (in Lakota)  is a mythische, heilige Indianarin mit ibanatialicha Mocht und Kroft. Sie trogt a weiss Gwand und guit ois Prophetin und Heilsbringarin. In da Religion vo de Lakota kimmt ia a Schlisslroin zua. Ma sogt, sie hod dena Lakota de Heilige Pfeifn und de "Siem Heilign Ritn" brocht und damit Kuitua und Woistand.

## De Legendn

De Legendn sogt, dass voa longa Zeit a Hungaperiodn fia de Lakota gem hod. Da Haiptling hod deswegn zwoa Briada auf da Jogd gschickt. Do homs a wundascheens Diandl vo weitn gseng. Sie is auf de zwoa Lakota zuaganga. Do woit da oane Bruada Sex vo ia hom und hod si glei umoamt. Do hod si glei a dunkle Woikn um eana buidt und da Indiana is vom wuidn, weissn Biffe umbrocht woan. Wia de Woikn wieda vaschwundn woa, hod da ondane Bruad sie glei mit seim Bong bedroht. Sie hod owa gonz ruhig zu eam gsogt, dass a sie im Indiana-Doaf fian nächstn Dog okindign soit. S Weisse Biffekoib Weib is am nächstn Dog ins Loga kema und hod dena Lakota-Indianan en Umgang mit da "Heilign Pfeifn" und de "Siem Heilign Ritn" (z. B. Sundanz, Schwitzhittn) gleat. Wias Doaf wieda valossn hod, hod sa si in a weiss Biffekoib vawondlt und is nia mea wieda kema.

## Literatua
*Walker, James R.: Lakota Belief and Ritual (University of Nebraska Press, 1980, ISBN 0803225512 ; Bison Books, 1991 ISBN 0-8032-9731-9)
*Little Eagle, Lionel: Greengrass Pipe Dancers (Naturegraph Publishers, 2000, ISBN 0879612509)
*Pickering, Robert B. : "Seeing the White Buffalo". (Denver Museum of Natural History & Johnson Books), 1997; ISBN 1-55566-181-5 & 1-55566-182-3.

## Im Netz
* Twin Deer Mother
Rademacher (Adelsgeschlecht)

De **Freiherrn vo Rademacher** warn a Gschlecht vo uradlige Freiherrn im Reichsadl, de wo eananen Ursprung im lothringischn Rodemack ham. Ogsiedlt ham se se im holländischn Middelburg und späda aa in Nordrhein-Westfalen (Aachen), Ostpreußen (Tilsit), Lettland (Riga) und Hessen (Frankfurt).

## Familiengschicht
### d'Abstammung

Den Stammbaum muaß ma auf des lothringische Adlsgschlecht ***de Rodemack*** vo da Stadt Rodemack zruckführn. Des is zum easchtn moi im Jahr 904 n.Chr. erwähnt worn, wo da Dipoldus de Rodemack geborn worn is.
As easchte moi urkundlich belegt worn san de Rademacher nachan 1264 mid eanan Wappen. An Adlsbriaf hams nachan am 13. Juli 1549 vom Karl V. verlieha griagt. Aber scho dabmois is eana da Adel bloß anerkannt worn und net eascht verlieha worn.

### Da Stammbaum
Da easchte in dem Geschlecht war da Dipoldus de Rodemack, geb 904 n.Chr. Im 11.-12. Jhd. ham se si nachan von Rodemack, von Rodemacker und zum Schluß no von Rademacker gschribm. Da heitige Nam *von Rademacher* is nachan aba scho im 13. Jhd. vawendt worn. Matthias Ägidius von Rademacher  war a Templer,  den wo daßs bei der Belagerung vo Akkon schwer verletzt ham und der wo nachan deswegn in Aruad gschturm is. Im 16. Jhd. is da Gerlach von Rademacher evangelisch worn. Mid seine 13 Kindern hod sei Enkl Johann von Rademacher de meißtn Rademacher-Linien gschaffm. As letschte Anerkennungsdiplom hod da Daniel von Rademacher am 27 Juli 1766 vom Kaiser Joseph griagt. Sei Voddan Arnold Eberhard von Rademacher war beim Friedrich dem Großen königlich preißischer Kriags- und Domainenrath.

## Beleg
Black Hills

De **Black Hills** (boarisch "Schwoaze Beage", "Paha Sapa" in Lakota) is a schmole, isoliate Beagkettn in de USA, mitten in da Prärie im westlichen South Dakota, de wo bis af Wyoming eini geht.

Da Nom is a Iwasetzung vom Lakota "Paha Sapa". De Higln wean deshoib so gnennt, weis vo weitn gonz dunkl ausschaugn. Des kimmt davo, weis mit Weidan iwazong san. De Beagkettn is 160&nbsp;km long und bis zu 96&nbsp;km broad. Da hechste Gipfe vo de Black Hills is da Harney Peak mit 2.350 m. Im 19. Joahundat is in dera Gegend vui Goid gfundn woan.

De Indiana hom in de Black Hilla a longe Gschicht. Nochdem de Lakota anno 1776 de Cheyenne besiegt ghobt hom, san de Black Hills ois Heilige Beag zum Zentrum vo eanara Kuitua woan. Ob 1874 hod da Goidrausch dazua gfiat, dass de Lakota vo de Black Hills vatriem woan san.

## Sengswiadigkeitn

De bekonntaste Sengaswiadigkeit in de Black Hills san de via Prädidentnschädln, de wo in an Bean einigmeißlt woan san. Auf de Oat und Weis entsteht grod a Crazy Horse Denkmoi. De Lakota san strikt geng oi zwoa Sochan, wei des fia sie a Entweihung vo de heilign Beag is.

## Literatua
*Schwarzbauer, Peter: *Der Lakota-Report. Ein Volk kämpft ums Überleben.* Verlag für Amerikanistik, Wyk auf Föhr: 1994 (4. Auflog) ISBN 3-92469608-X
Kanelbulle

De **Kanelbulle** (Mz. *kanelbullar*, weatli "Zimtweggal"), aa **Kanelsnäcka**, is a schwedische Mejspeis und eppa so wiar a Zimtschneckn. De Kanelbulle gibts seit de 1920a Joar und is oane vo de beliabtastn schwedischn Mejspeisn. Heit weads am haifigstn in Skandinavien und de USA gessn.

A Kanelsnäcka wead vor oim aus Woaznmej, Muich, Geam, Zucka und Butta gmocht. Oft wead da Doag mit Kardamon gwiazt. De Bullar wean nacha mit afgschlognan Oa bstrichn und mit Hoglzucka ogstroat.

Es gibt aa vaschiedane Variantn vo de Kanelbullar, aa lendatypische, wia de finnische *korvapuusti* ("A Schlog afs Ohrwaschl") oda de norwegische *skillingsbolle*.

In de Biacha vo da Astrid Lindgren wead de Kanelbulle mit Zimtweggal iwasetzt.

Zweng da Form wead z Schwedn aa oft s at-Zeichn @ Kanelbulle gnennt.

## Im Netz
* Kanelbullens dag  (schwed.)
* Kanelbullar af sweden.se
Trier

**Trier** (lat.: *Augusta Treverorum*) is mit 16 v. Kr. grindt woan und is somit de ööteste Stodd in Deitschlaund. Sie liagt in Rheinlaund-Pfoiz, an da Mosel und is nua a poa Kilometa vun Luxmburg weg. Tria hod 19 Stoddtööle.

## Gschicht

De Stodd Trier is vur iwa zwoatausnd Joan mit'm Imperator Augustus grindt woan. Scho in kuaza Zaat is oos da Kolonie a wichtigs Wiatschoftszentrum gwoan. Iaren Heepunkt hod de Stodd im II. Joahundat dareicht. Nachdem owa 480 n. Kr. de Fronkn Trier aowat hom, hod da Untagong vum Römischn Wöödeich ogfonga.

## Sengswiadigkeitn

De Bauweake, de wos vum Römischn Reich no heit iwrig bliem san, wurdn 1986 ois "UNESCO-Welterbe Römische Baudenkmäler, Dom und Liebfrauenkirche in Trier" oosgzeichnat.

### Antike

* **Porta Nigra:** Is an ehemois weißes Tor, des wegn Wind und Weda schwoaz woan is und somit en Nomn Porta Nigra (=schwoazes Toa) dahoidn hod. Sie is des Woazeichn vu da Stodd Trier.
* **Amphitheater:** Is an Amphitheater des vu da Römazeit ois anzigs vu dera Oat iwrigbliem is.
* Thermen in Trier: **Kaiserthermen**, **Barbarathermen** und **Viehmarktthermen**
* **Konstantinbasilika:** is a römische Palastaula gwesn und is da greßte vu da Antike dahoidene Einzlroom, da wos no iwrigbliem is. Heit wiad ea ois evangelische Kirche gnützt.
* **Römerbrücke:** Is de ööteste Brickn vu Deitschlaund und is ane vo drei Brickn, de wos den östlichn Töö vu Trier mit'm westlichn vabindet.

### [[Middloita]]

* **Trierer Dom:** is da ööteste Dom vu Deitschlaund
* **Benediktinerabtei St. Matthias:** is a romanische Basilika und is, wöö durt des Grob vom Apostl St. Matthias vaeat is, a bedeitende Stätte fia Püügara.
* **Liebfrauenkirche:** is zsamman mit da Elisabethkirche in Marburg de ööteste gotische Kiachn in Deitschlaund
* Im Hauptmoakt: **Steipe, Rotes Haus, St. Gangolf, Marktkreuz, Petrusbrunnen** und de **Judngossn**
* Weahofte Wohntiame: **Frankntuam** und da **Tuam Jerusalem** (heite: Standesomt)
* **Dreikönigenhoos:** is a frühgotischs Wohnhoos
* Moslkräne: **Oida Kranen** und da **Zoikran**
* **Heiligkreiz-Kapöön:** is a romanische Kapöön im Stadtöö Heiligkreiz
* **Zewener Tuam**: öötestes Gebäude im Stadtöö Zewn

### [[Neizeid]]

* **St. Paulin:** Pfoakiachn vum Spätbarock
* **Kuafiastliches Palais:** is a Residenz fia Kuafiastn und Erzbischöfe oos Trier gwesn
* Barock Palais **Kesslstatt**
* **Koal-Moax-Hoos:** is des Gebuatshoos vo Koal Moax
* **Koal-Moax-Wohnhoos:** is des Hoos, wo ea gwohnt hod
* **Mariendenkmoi:** is a Denkmoi, des z' Ehren vo Maria aboot woan is
* **Französisches Casino**
* **Oida jüdischa Friadhof** in da Weidngossn
* **Hooptfriadhof**
* de **Löwnapothekn** is de ööteste Apotheke in Deitschland
* **Schloss Monaise**
* **Sankt Jost**
* **Schloss Quint**
* **[[Voikskunde- und Freiliachtmusäum Roscheider Hof]]**

## Poatnastädt

De Poatnastädd vo Tria san:

## Im Netz

* Offizielle Webseitn
Lakota (Sproch)

De Sproch **Lakota** (aa **Lakhota**, **Teton**, **Teton Sioux**) gheat zua Gruppm vo de Sioux-Sprochn, de vo vom Voik vo de Lakota  gredt wead. Obwoi Lakota a eignständige Sproch is, weads owa problemlos vo Sprechan vo bestimmtn ondan Sioux-Sprochn, wia *Dakota*, vastondn. De Lakota-Sproch is akut vom Aussteam bedroht. Es gibt nua no ebba fimf- bis sechstausend Sprecha. De moastn vo dena san scho oid. Es gibt fost koane Kinda, de wo Lakota leana.

Im Fuim *Der mit dem Wolf tanzt* ko ma echts Lakota hean.

Lakota gheat zu de so gnenntn polysynthetischen Sprochn, bei dena vaschiedane Partikln mit am Grundwoat vabundn wean.

## S Lakota-Alphabet

## Literatua
* David S. Rood, Allan R. Taylor: *Sketch of Lakhota, a Siouan Language*. In: Handbook of North American Indians, Vol. 17 (Languages). Smithsonian Institution, Washington DC, 1996
* Jan Ullrich: *New Lakota Dictionary*. Lakota Language Consortium, 2008, ISBN 0-9761082-9-1.

## Im Netz
* The official Lakota Language Forum (englisch)
* New Lakota Dictionary online
* https://web.archive.org/web/20190207082218/http://www.indianersprachen-online.de/
* Indianersprachen.de/Lakota
* Lakota Language Consortium (englisch)
* Essay on Lakota syntax (englisch)
* Orthographie und Aussprache des Lakota (englisch)
* Ethnologue: Languages of the World (englisch)
* Dakota/Lakota Sioux Language (englisch)
* Some Reflections on Lakota Language Structures as looked at by a naive non-Native
Neie Pinakothek

De **Neie Pinakothek** z Minga is a Museum vo da eiropejischn Kunst vom 19. Joarhundat. Dees Museum liegt im Kunstareal Minga und is a Bindegliad wischn da Oidn Pinakothek mit de Oidn Moasta und da Pinakothek vo da Modeane fia de Kunst vom 20. und 21. Joarhundat.

De Neie Pinakothek (von griachisch πινακοθήκη pinakotheke „Buidasoi“, „Gmejdesammlung“) gibt an Iwablick iwa de Epochn vo da eiropejischn Kunst vo da Afklearung bis zan Obruch vo da Modeane, oisdann vom spodn 20. Joarhundat. De Ausstejung umfosst meara wia 6000 Weake und is seit 1915 a Tei vo da *Bayerischn Gmejdesammlung*.

De Galerie is vom Ludwig I. grindt worn so wia de Oide Pinakothek und de Pinakothek vo da Modeane.

## Galerie


File:Goya - Don José Queraltó.jpg|Francisco de Goya —*Don José Queraltó as a Spanish Army doctor*
File:David98.jpg|Jacques-Louis David —*Anne-Marie-Louise Thélusson, Comtesse de Sorcy*
File:Friedrich Overbeck 008.jpg|Friedrich Overbeck —*Italia und Germania*
File:Max_Liebermann_Boys_Bathing.jpg|Max Liebermann —*Bodande Buama*
File:Paul Gauguin 062.jpg|Paul Gauguin —*Te tamari no atua* 
File:La Tranchée du chemin de fer, par Paul Cézanne.jpg|Paul Cézanne —*The railway cutting* 
File:Vincent Willem van Gogh 128.jpg|Vincent van Gogh —*Sunflowers*
File:Don Quichotte Honoré Daumier.jpg|Honoré Daumier —*[[Don Quixote|Don Quichotte]] und Sancho Pansa* c. 1868
File:Auguste Rodin Der Mann mit der zerbrochenen Nase 1863-1.jpg|Auguste Rodin—*Mo mit brochana Nosn* c. 1863


## Literatua
* Neue Pinakothek - Katalog der Gemälde und Skulpturen. Hrsg. von den Bayerischen Staatsgemäldesammlungen. Minga (Pinakothek-Dumont) 2003.
* Neue Pinakothek München - Gemäldekataloge. Hrsg. von den Bayerischen Staatsgemäldesammlungen, 8 Bde., Minga 1963-2003. 
* Die Neue Pinakothek - photographisch erlebte Architektur. Mit Beiträgen und Photos von Michael Künne, Minga (Karl M. Lipp Verlag) o. J.
* Neue Pinakothek München. Hrsg. von Veronika Schroeder, Minga/London/New York (Prestel) 1999.

## Im Netz
* 
* Neie Pinakothek
Powder River Country

S **Powder River Country** (boarisch *Lond am Powder-Fluss*) is a Lond in da Prärie (*Great Plains*) im Noadwestn vo Wyoming in de USA. Des Gebiet is ebba zwischn de Bighorn Beag (*Bighorn Mountains*) und de Black Hills. Des Lond wead vo de Fliss *Powder*, *Tongue* und *Little Bighorn* entwässat.

Fia de Indiana is des a heiligs Lond, wos Joahundate glebt hom. In am Gebiet hods an Haufa Schlochtn zwischen Weißn und Indianan gem und aa a Massaka vo da US-Army on de Cheyenne. Es is aa des Lond, wo da berihmte Haiptling Crazy Horse vo de Lakota de letztn großn Siege fia de Indiana gfeiat hod. In de 1860a Joa, woa des Gebiet da Schauplotz vom Red-Cloud-Kriag zwischn de Lakota und de USA. Da Sieg vo de Lakota hod dazua gfiat, dass des Lond no 10 Joa unta eanara Kontroin bliem is. Nochn Black-Hills-Kriag in den 1870a Joa und am Sieg vo de USA, is des Gebiet fia weiße Siedla geffnet woan.

Im Powder River Country gibts aa no vui Wuid-Viecha, beispuisweis de sejtanan Wapiti (*Weissa Hintan*, Nom vo de Shawnee).

Im 20. Joahundat san Eadej-Fejda in am Gebiet daschlossn woan und es gibt do aa no ondane Bodnschätz.

## Im Netz
* Republik Lakotah: ''Powder River Country''
* Indian Wars Battlefields
* "Powder River Country" Waymark
* Wyoming Wilderness Association
Ybbs

**Ybbs** (ausgschbrocha: [ips]) is da Naum fu am Fluss und ana Schdod in Niadestareich:

* Ybbs (Fluss)
* Ybbs aun da Donau
Ybbs (Fluß)

De **Ybbs** (f., ausgschbrocha: [ips]) is a Flus in Niadaestareich, entschbringt gauns im Sidn fum Bundeslaund an da schdairischn Grenz in de Ybbsdola Oipn und rind bai da Schdod Ybbs in de Deana.

## Geografi

Ia Gwön hod de Ybbs gauns im Sidn fu Niadaestareich an da schdairischn Grenz, ned waid fum Woifoatsoat Mariazö. Doat entschbringt am Fuas fum Großn Zöllahuad, am Beag dea zu de Ybbsdola Oipn ghead, a Bachal. Des kloane Bachal hoast gauns am Uaschbrung zeascht Waiße Ois (hochdeitsch: *Weiße Ois*). Noch ziaka fimbf Kilometa hoast da Boch daunn neta nu *Ois*. Ob Lunz am See endat si da Naum und de Ois hoast fu do bis zu da Mündung Ybbs.

De Ybbs fliast fu Lunz waida noch Sidwesdn und rind aun de Oatschoftn Gestling aun da Ybbs und Hoinschdoa aun da Ybbs foabai. Fu doatn drads wida Richdung Noadn und rind duach Opponitz, Ybbsitz und Waidhofn aun da Ybbs. Kuaz foa Waidhofn rind fu Wesdn kemad de Kloane Ybbs (hochdeitsch: *Kleine Ybbs*) in de Ybbs aini. Dea Flus entschbringt sidlich fu Ybbsitz und hoast im Owalauf a Schwoaze Ois (hochdeitsch: *Scharze Ois*).

Noch Waidhofn rint de Ybbs daunn ins Flochlaund, kimd nu aun Sonndogbeag, Kematn und Aumschdedn foabai und rind daunn bai da Schdod Ybbs in de Deana aini.

## Büda


Datei:Ybbstalbahn 02.jpg|D'Ybbsdoi-Aisnbau entlaung fum Flus
Datei:River Ybbs, Stiegengraben.jpg|D'Ybbs bai da Hoitschdö Schdaigngrom
Datei:Waidhofen Ybbs.Innenstadt von Zeller Hochbrücke.JPG|D'Ybbs wias duach Waidhofn duari rind
Datei:Ybbs Kraftwerk Wüster.jpg|S'Ybbskroftweak bai Kömiboch
Pinakothek vo da Modeane

De **Pinakothek vo da Modeane** oda **Pinakothek der Moderne** z Minga is a Museumsgebaide, wo via unobhengige Museen unta am Doch zamma san. Des is a wejdweit oanzigoartige Zammastejung vo vaschiedanan Kunstbereichn.

De via Museen in da Pinakothek vo da Modeane san:

* de *Sammlung Moadeane Kunst*
* de *Neie Sammlung* (s Stootliche Museum fia ogwondte Kunst)
* s *Architekturmuseum vo da Technischn Universitet Minga*
* de *Stootliche Graphische Sammlung*

## Sammlung Modeane Kunst

Dea Bereich vo da Pinakothek vo da Modeane wead vo da Bayerischn Stootsgmejdesammlunga betreit, wo ian Sitz aa in am Gebaide hod. In am Museum san Kunstweake vo da *klassischn Modeane* und vo da *Gegnwortskunst*. Es san praktisch oi Richtunga vo da modeanan Kunst vatretn.


File:Franz Marc 012.jpg|Franz MarcKempfande Forma (*Kämpfende Formen*), 1914
File:August Macke Badende 1913-1.jpg|August MackeBodande (*Badende*), 1913
File:Ernst Ludwig Kirchner Spielende nackte Menschen 1910-1.jpg|Ernst Ludwig KirchnereSpuiande Nockade (*Spielende nackte Menschen*)
Datei:August Macke 027.jpg|August MackeDeandln unta Baama (*Mädchen unter Bäumen*), 1914 
Datei:Lehmbruck - die Gestürzte.jpg|Wilhelm LehmbruckDa Higfoinane (*Der Gestürzte*), 1915/16 
Datei:Paula Modersohn-Becker 009.jpg|Paula Modersohn-BeckerKindaakt mit Goidfischglos (*Kinderakt mit Goldfischglas*), 1906/07
File:Alexander Kanoldt - Der rote Gürtel.jpg|Alexander KanoldtDa rode Giatl (*Der rote Gürtel*), 1929 
File:Kirchner Böhmischer Waldsee, 1911.jpg|Ernst Ludwig KirchnerBehmischa Woidsee (*Böhmischer Waldsee*), 1911
File:August Macke - Leute die sich begegnen, 1914-1.jpg|August MackerLeidln, wo si begegna (*Leute die sich begegnen*)


## Im Netz

* Kunstareal Minga
* Stootliche Graphische Sammlung Minga
* Architekturmuseum vo da TU Minga
* De Neie Sammlung Minga
Crazy Horse

**Crazy Horse** (boarisch: *varuckts Roß*, auf Lakota: *Tashunke Witko* [weatli: *Sei Roß is varruckt*], * um 1839; † 5. Septemba 1877 z Fort Robinson, Nebraska) woa a berihmta Haiptling vo de Lakota-Indiana (vo da *Oglala*-Sippm). A Stamm wo zua Hauptgruppm vo de Sioux gheat.

Da Oat und s Datum vo da Gebuat vom Crazy Horse san ned bekonnt. Ois Kind hod a an Nom "Curly" (Schneckal) griagt. Ois junga Mo hod a an Nom vo seim Vadda ognumma, dea wo aa Crazy Horse ghoassn hod. Sei Vadda hod si nacha ondasta gnennt. En Nom kennt a griagt hom, wei ra guad mit Wuidpfeadln (Mustangs) umgeh hod kena.

## Fotographien

Es wean zwoa imma wieda zwoa Fotografien vom Crazy Horse zoagt, owa de san oi sea umstrittn. Es is bekonnt, dass da Crazy Horse si sejm nia ned fotografian hod lossn woin. De Fotos san ogeblich kuaz voa seim Dod gmocht woan. Leidln, de wo an Crazy Horse peasenli kennt hom, woan si sicha, dass a des ned woa, wei ra im Gsicht a grouße Noabm ghob häd, de wo ma am Buidl ned siagt. Es kennt owa sei Bruada gwen sei.

## Biacha, Vids

* The Journey of Crazy Horse: A Lakota History. Joseph M. Marshall III. 2004
* Kingsley M. Bray: *Crazy Horse: A Lakota Life*. Norman, University of Oklahoma Press, 2006
* The Authorized Biography of Crazy Horse and His Family Part One: Creation, Spirituality and the Family Tree. William Matson and Mark Frethem Producers. Surviving Crazy Horse family gives detailed account of their lineage. Taken from over 100 hours of video taped Crazy Horse family oral history and footage of his battle, spiritual, and domestic camp sites and put on DVD. www.reelcontact.com 99 minutes 2006

## Im Netz

*
Cheyenne

De **Cheyenne** san a Voik vo de nordamerikanischn Indiana. Eana Sproch gheat zu de Algonkin-Sprochn. Des Voik vo de Cheyenne is aus zwoa vabindatn Stämm enstondn, de **Só'taeo'o** (aa *Sutaio*) und de **Tsétsêhéstâhese** (aa *Tsitsistas*).

De Cheyenne ghean zu de bekonntastn Prärie-Indiana ibahapts. Se hom si woascheinli ebba um 1500 n.Chr. vo da Algonkin-Gruppn um de Großn Seen (*Great Lakes*) losglest. Se san im Lauf vo da Zeit auf Westn gwandat, hom an Mississippi iwaqueat und san auf Noad- und Siid-Dakota (South Dakota) einizong. Im frian 19. Joahundat hom de Cheyenne a oaheitlichs Voik buidt, mit iwaregionaln Autoritätn und gmoasoman Ritn und Struktuan. Des is a großa Untaschied zu de ondan Prärie-Indiana. Se woan um de Black Hills vo Siid-Dakota dahoam und im Puiva-Fluss-Lond (Powder River Country) vom heitign Montana. Vo de Lakota sans vo de Black Hills vadrängt woan.

## Literatua
* Hartmut Krech (Hrsg.): *Blauvogel, Autobiografie einer Cheyenne-Frau.* In: *IndianerLeben. Indianische Frauen und Männer erzählen ihr Leben*. Norderstedt: Books on Demand 2009, Seite 103-118, ISBN 978-3-8391-1047-8
* John H. Moore: *The Cheyenne Nation. A Social and Demographic History*. Linoln, NE: University of Nebraska Press 1987, ISBN 0-8032-3107-5
* John Stands in Timber: *Cheyenne Memories*. New Haven, CT: Yale University Press 1967, 2. Aufl. 1998, ISBN 0-300-07300-3

## Im Netz

* Cheyenne Arapaho Tribe (Hoamseitn)
* Northern Cheyenne Nation (Hoamseitn)
* Cheyenne Culture and History Links
* ''We, the Northern Cheyenne People: Our Land, Our History, Our Culture'' Chief Dull Knife College, Lame Deer, Montana, 2008
Larin Paraske

De **Larin Paraske** (* 27. Dezemba 1833 z Lempaala, Ingermanland; † 3. Jenna 1904 z Metsäpirtti, Südkarelien; amtli: **Parasinakeva Nikit**) wor a berihmte finnische Runensängarin.

De Paraske guit ois legendäre Schlisslfigur vo da finnischn Voiksdichtung. Sie hod iber 32.000 Versln wiedagem kenna. Damit is de Larin a unersetzliche Quejn vo da karelischn Kuitua. Ia Singweis und ia Charisma ham vui Kinstla inspiriat. U.a. soi da Jean Sibelius in "Kullervo" Tei vo ian typischn Runengsangl aufgnomma ham..

Obwoi de Paraske Riesneafoig ghobt hod, is sie ia ganz Lem long orm bliem. 1899 is sogor ia Haus vapfändt worn und sie hod in de Sauna vo iam Nochboan umziang miassn..

## Literatua

* 

## Beleg
Ismaning

**Ismaning** (oid: *Yserrain*) is a Gmoa im Norden vom Landkroas Minga, in Obabayern. Dea Ort liegt eppa siebm Kilometa nordestli vo Minga am recht Ufa vo da Isar. Ismaning is a wichtiga Medienstandort (Sendeolog vom BR, Antenne Bayern, Sport1, Gong-Valog).

## Eadkunde
Bewohnt werd de Siedlungsfläche habtsächlich im Habtort Ismaning. Feana ghört de Siedlung Fiischerhäusa, aa bekannt ois Greae Heide, mid knäpp 1.000 Einwohnern zua Gmoa. Sie liagt etwa 5 kilometa nördlich vom Habtort.

## Gschicht

Scho im 6. bzw. 7. Joarhundat gibts z Ismaning de easchte bajuwarische Besiedlung. Anno 809 wead da Ort zan easchtn Moi uakundli eawehnt.

## Politik

### Buagamoasta

Vo 1952 bis 1990 war Erich Zeitler (SPD) Buagamoasta. Aus Oidasgrindn vazichtete da deanstälteste Buagamoasta Bayerns schliaßlich auf a eaneite Kandidatur. Nochfoiga war Michael Seldmair (Freie Wähler). Seit 2014 is da Buagamoasta vo da Gmoa da Alexander Greulich vo de SPD.

### Gmoarot

Da Gmoarot vo Ismaning hod seit 15. Meaz 2020 24 Mitgliada:
* SPD 7 Sitz
* FW 6 Sitz 
* CSU 6 Sitz
* Greane 4 Sitz
* FDP 1 Sitz

## Sport

### Vaeine

* FC Ismaning e.V. 
* Bognschützn-Club Ismaning e.V. 
* Turn- und Sportvaein Ismaning e.V.
Da TSV Ismaning is mid 1600 Mitgliadern da größte Vaein vo Ismaning. Da FC Ismaning hod mehr ois 500 Mitgliader, da BCI fast 300.

## Berihmtheitn

* Otto Braun (* 28. Septemba 1900; † 15. August 1974), Schriftsteja

## Literatua

* Therese Risinger: *Ismaning – Gschicht vo am Dorf.* Ismaning 2004, a einghend recherchierte Dokumentation vo dem Ort.

## Im Netz

* Hoamseitn vo da Gmoa Ismaning
* 
* Amtliche Gmoastatistik
* Seitn vom TSV Ismaning 
* Seitn vom BCI 
* Vaeinsgschichte vom FC Ismaning 

## Beleg
Concepción

**Concepción**, amtle: **La Concepción de María Purísima del Nuevo Extremo**, is a Stod in dem sidamerikanischn Anden-Stoot Chile.

De Stod hod 212.000 Einwohna (Stand: 2005) und buidt noch Santiago de Chile mit 936.100 Einwohna (Stand: 2004) de zwoatgreßte Agglomeration vom Land. Concepción is aa s zwoatgreßte Wirtschafdszentrum vo Chile.

## Gschicht

Concepción is anno 1550 vom spanischn Eaobara Pedro de Valdivia grindd worn.

## Eadkunde

Concepción liegt ebba 500 Kilometa sidlich vo Santiago am Fluss Bío-Bío, kurz vor seine Mindung in en Pazifischn Ozean. Da Fluss hod do a Broadn vo 1,8 Kilometa. De Hofnstod *Talcahuano* is ned weit wegga.

## Städtpartnaschoft

*  Cascavel (Brasilien)
*  La Plata (Argentinien)
*  Minnesota (USA)
*  Cuenca (Ecuador)
*  Guayaquil (Ecuador)
*  Auckland (Neiseeland)
*  Monterrei (Mexiko)
*  Belem (Palästina)
*  Wuhan (VR Kina)

## Literatua
* Ida Stevenson Weldon Vernon (1969) *Pedro de Valdivia, Conquistador of Chile*, Greenwood Press
* John Milton Nickles, Marie Siegrist (1965) *Bibliography and Index of Geology Exclusive of North America*, Geological Society of America, v.28

## Im Netz

* Hoamseitn vo Concepción
* Encyclopedia Britannica — Concepción
Sid-Dakota

**Sid-Dakota** oda amtli: **South Dakota** is a Bundesstoot im neadlichn mittlan Westn vo de USA. Da Nom kimmt vo de Dakota-Indiana, de wo zua Haptgruppm vo de Sioux ghean.

Sid-Dakota is 199.731&nbsp;km² grouß und hod ebba 800.000 Einwohna. De gresste Stod is Sioux Falls, de Haptstod is Pierre. In Sid-Dakota gibts mearane Indianareservat, bsundas vo de Lakota. Da Bundesstoot hod innahoib vo de USA en viathechstn Bevökarungsotei vo Indianan (ebba 8%); und zwoa noch Alaska, Oklahoma und New Mexico.

Sid-Dakota is vo de Bundesstootn Noad-Dakota, Minnesota, Iowa, Nebraska, Wyoming, und Montana umgem. De Prärie (Groslond) is as dominiarende Biotop. Duachn Fluss Missouri wead da Stoot in zwoa Hejftn teit. Da Großtei vo da Bevökarung lebt im Westn vom Fluss, im Ost iwawiegt as Farmlond. Im Sid-Westn lieng de Black Hills, de wo fia de Indiana a große spirituelle Bedeitung hom.

## Sengswiadigkeitn

* Black Hills mit dena Black Hills Hejn (Caves)
* Crazy Horse Denkmoi (*Crazy Horse Memorial*) - analog zu de Presidentnschädl vom Mount Rushmore is a riesigs Denkmoi mit an Kopf vom legendärn Haiptling Crazy Horse in am Beag in de Black Hills entstondn; owa aa des wead vo vui Indianan ois Sakrileg ogseng.
* Historisches Stodzentrum vo Deadwood
* Jewel Cave National Monument
* Mount Rushmore Denkmoi (*Mount Rushmore National Memorial*) - mit de via Presidentn: George Washington, Thomas Jefferson, Theodore Roosevelt und Abraham Lincoln im Beag einigmeißlt. Des Denkmoi guit ois "Heilignschrein" vo da amerikanischn Demokratie; fia de Indiana is des owa a Entweihung vo eanare heilign Beag (Black Hills).
* Nationalpark (State Parks)
** Custer State Park
** Bear Butte State Park
** Lake Herman State Park

## Berihmtheitn

* John Gutzon de la Mothe Borglum, Buidhaua vom Beag Rushmore
* Sitting Bull, Haiptling und Medizinmo vo de Hunkpapa-Lakota
* Seth Bullock, US-Marshal vo Sid-Dakota
* Red Cloud, Haiptling vo de Oglala-Lakota
* Crazy Horse, Haiptling vo de Oglala-Lakota
* Calamity Jane, Frontfrau und Westernhejdin z Deadwood
* Wild Bill Hickok, Revolvahejd und professionella Spuija z Deadwood

## Beleg



## Im Netz

* Hoamseitn vo Sid-Dakota (englisch)
* South Dakota Office of Tourism
Listn vo de US-Bundesstootn

De **Listn vo de US-Bundesstootn** gibt an Iwablick iwa de 50 Teistootn vo de Vaoanigtn Stootn.

## Iwablick

## Listn